Επιδημιολογικά χαρακτηριστικά αθλητικών κακώσεων σε αθλητές και αθλήτριες συνθέτων αγωνισμάτων κλασικού αθλητισμού
Creators: name: Παπαδόπουλος, Γεώργιος Στέλιου
Publisher: name: Aristotle University of Thessaloniki
Year: 2024
Subjects: επιδημιολογία
αθλητικές κακώσεις
σύνθετα αγωνίσματα
στίβος
δέκαθλο
έπταθλο
epidemiology
sports injuries
sports events
athletics
decathlon
heptathlon

description: Τα σύνθετα αγωνίσματα του κλασικού αθλητισμού είναι από τις πιο δημοφιλείς αλλά και απαιτητικές για τον οργανισμό του αθλητή μορφές αθλητικής δραστηριότητας. Σκοπός της εργασίας ήταν η καταγραφή και διερεύνηση των επιδημιολογικών χαρακτηριστικών των τραυματισμών σε αθλητές και αθλήτριες συνθέτων αγωνισμάτων (δέκαθλο, έπταθλο) στην Ελλάδα. Στη μελέτη συμμετείχαν συνολικά 29 αθλητές και αθλήτριες (16 δεκαθλητές και 13 επταθλήτριες) με ηλικία 22,94 ± 2,26 έτη και 9,93 ± 4,60 έτη προπόνησης. Η συλλογή των δεδομένων πραγματοποιήθηκε μέσω ειδικά διαμορφωμένου ερωτηματολογίου και διερευνήθηκαν παράμετροι όπως η συχνότητα του τραυματισμού, το είδος του τραυματισμού, η ανατομική του εντόπιση κ.α. Από την ανάλυση των αποτελεσμάτων διαπιστώθηκε ότι το 93,1% του συνόλου των αθλητών-τριών συνθέτων αγωνισμάτων έχουν τραυματιστεί στη διάρκεια της αθλητικής τους σταδιοδρομίας χωρίς σημαντική διαφορά μεταξύ των δύο φύλων. Επιπλέον, τα επιμέρους αγωνίσματα κατά τα οποία εκδηλωνόταν συχνότερα τραυματισμός ήταν τα 100 μέτρα (25,93%), το άλμα εις ύψος (22,22%) και το άλμα εις μήκος (18,52%). Οι συχνότεροι τύποι τραυματισμού ήταν οι μυικές κακώσεις και τα οστικά οιδήματα με ίδιο ποσοστό (33,33%). Η συχνότερα τραυματισμένη ανατομική περιοχή ήταν τα κάτω άκρα (85,19%) με τον μηρό και την ποδοκνημική να τραυματίζονται συχνότερα σε ποσοστά 33,33% και 29,17%, αντίστοιχα. Συμπερασματικά, λοιπόν, διαπιστώνεται ότι η συχνότητα των τραυματισμών στα σύνθετα αγωνίσματα του κλασικού αθλητισμού είναι ιδιαίτερα σημαντική με συχνότερη τραυματιζόμενη ανατομική περιοχή τα κάτω άκρα κυρίως με μυικές κακώσεις και οστικά οιδήματα. Περαιτέρω έρευνες απαιτούνται για τη συστηματική διερεύνηση των αιτίων πρόκλησης των τραυματισμών στα σύνθετα αγωνίσματα του στίβου καθώς και για τον σχεδιασμό αποδοτικών μέτρων πρόληψης.
description: The track and field combined events are among the most popular but also demanding forms of sports activity for the athlete's body. The purpose of the study was to record and investigate the epidemiological characteristics of injuries in Greek male and female athletes of combined events in athletics (decathlon, heptathlon). A total of 29 athletes (16 decathletes and 13 heptathletes) with an age of 22.94 ± 2.26 years and 9.93 ± 4.60 years of training participated in the study. The data was collected through a specially designed questionnaire and parameters such as the frequency of the injury, the type of injury, the anatomical location, etc. were investigated. The analysis of the results showed that 93.1% of all male and female athletes had been injured during their sports career without a significant difference between the two sexes. In addition, the sport disciplines in which injury occurred most frequently were the 100 meters (25.93%), the high jump (22.22%) and the long jump (18.52%). The most frequent types of injury were muscle injuries and bone edema with the same percentage (33.33%). The most frequently injured anatomical region was the lower extremities (85.19%) with the thigh and the ankle joint being most frequently injured at 33.33% and 29.17%, respectively. In conclusion, it was found that the frequency of injuries in track and field athletes of combined events is high, with the most frequently injured anatomical area being the lower limbs, mainly with muscle injuries and bone swellings. Further research is needed to systematically investigate the causes of injuries in combined athletics events as well as to design efficient prevention measures.